CBSE 10वीं रिजल्ट बेहतर करने के लिए दिल्ली सरकार ने बनाया ये प्लान
दिल्ली शिक्षा निदेशालय ने केंद्रीय माध्यमिक शिक्षा बोर्ड (सीबीएसई) बोर्ड के शैक्षणिक सत्र 2020-21 के परीक्षा परिणाम को बेहतर करने की कवायद अभी से शुरू कर दी है। जिसके तहत शिक्षा निदेशालय के अधिकारी...
दिल्ली शिक्षा निदेशालय ने केंद्रीय माध्यमिक शिक्षा बोर्ड (सीबीएसई) बोर्ड के शैक्षणिक सत्र 2020-21 के परीक्षा परिणाम को बेहतर करने की कवायद अभी से शुरू कर दी है। जिसके तहत शिक्षा निदेशालय के अधिकारी स्कूलों को गोद लेंगे। इसके लिए शिक्षा निदेशालय ने 73 स्कूलों की सूची तैयार की है। इसके साथ ही स्कूल भी अधिकारियों को आंवटित कर दिए हैं।
10वीं बोर्ड में कम बेहतर प्रदर्शन करने वाले स्कूल-
शिक्षा निदेशालय ने जिन स्कूलों का 10वीं में परीक्षा परिणाम बेहतर करने की कवायद शुरू की है। जिसके तहत निदेशालय के अधिकारी स्कूलों को गोद लेने जा रहे हैं। यह सभी शैक्षणिक सत्र 2019-20 में 10वीं की बोर्ड परीक्षा में कम बेहतर प्रदर्शन करने वाले स्कूलों में शामिल रहे हैं।
शिक्षा निदेशालय की कार्ययोजना के तहत अधिकारी इन स्कूलों के मेंटर की भूमिका निभाएंगे। जिसके तहत वह स्कूलों का निरीक्षण कर व्यवस्थाएं दुरस्त करेंगे। निदेशालय ने मेंटर अधिकारियों से स्कूलों का मुआयाना करने के साथ ही उसकी रिपोर्ट भी जमा कराने को कहा है। वहीं जिला व जोन उपशिक्षा निदेशकों को प्रत्येक सप्ताह अपने क्षेत्र में पड़ने वाले स्कूलों का निरीक्षण करने को भी कहा है।
hin_Deva hin_Deva hin_Deva hin_Deva hin_Deva hin_Deva